CELEX: 62019TN0031
Language: el
Date: 2019-01-15 00:00:00
Title: Υπόθεση T-31/19: Προσφυγή-αγωγή της 15ης Ιανουαρίου 2019 — AF κατά FRA

18.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 103/50
            
         
      Προσφυγή-αγωγή της 15ης Ιανουαρίου 2019 — AF κατά FRA
      (Υπόθεση T-31/19)
      (2019/C 103/65)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: AF (εκπρόσωποι: L. Levi και N. Flandin, δικηγόροι)
      
         Καθού-εναγόμενος: Οργανισμός Θεμελιωδών Δικαιωμάτων της Ευρωπαϊκής Ένωσης (FRA)
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την από 9 Μαΐου 2018 απόφαση του καθού με την οποία καταρτίστηκε κατάλογος επιλέξιμων συμβασιούχων υπαλλήλων προτεινόμενος στο πλαίσιο της διαδικασίας ανακατάταξης για το έτος 2017, στον οποίο δεν περιελήφθη το όνομα του προσφεύγοντος·
               
            
                  —
               
               
                  εν ανάγκη, να ακυρώσει επίσης την απόφαση του FRA που παρελήφθη από τον προσφεύγοντα στις 5 Οκτωβρίου 2018, με την οποία απορρίφθηκε η ένσταση του προσφεύγοντος κατά της ανωτέρω απόφασης του FRA·
               
            
                  —
               
               
                  να διατάξει την αποκατάσταση της υλικής ζημίας που υπέστη ο προσφεύγων·
               
            
                  —
               
               
                  να καταδικάσει τον καθού-εναγόμενο στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής ο προσφεύγων-ενάγων προβάλλει τρεις λόγους.
      
                  1.
               
               
                  Με τον πρώτο λόγο προβάλλεται παράβαση του άρθρου 54 του καθεστώτος που εφαρμόζεται στο λοιπό προσωπικό της Ευρωπαϊκής Ένωσης (ΚΛΠ), καθώς και του άρθρου 30 του παραρτήματος XIII του ΚΥΚ και του άρθρου 3 της υπ’ αριθ. 2016/01 απόφασης του διοικητικού συμβουλίου του FRA για τη θέσπιση γενικών εκτελεστικών διατάξεων για το άρθρο 54 του ΚΛΠ.
               
            
                  2.
               
               
                  Με τον δεύτερο λόγο προβάλλεται προσβολή του δικαιώματος χρηστής διοίκησης που κατοχυρώνεται στο άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης.
               
            
                  3.
               
               
                  Με τον τρίτο λόγο προβάλλεται παραβίαση της αρχής της ασφάλειας δικαίου και της προστασίας της δικαιολογημένης εμπιστοσύνης.